

**"Кепілдік берілген әлеуметтік топтама шеңберінде ұсынылатын көмектің түрлері мен көлемдерін айқындау туралы" Қазақстан Республикасы Үкіметінің 2019 жылғы 30 желтоқсандағы № 1032 қаулысына өзгеріс енгізу туралы**

***Күшін жойған***

Қазақстан Республикасы Үкіметінің 2020 жылғы 16 қыркүйектегі № 589 қаулысы. Күші жойылды - Қазақстан Республикасы Үкіметінің 2023 жылғы 25 қаңтардағы № 39 қаулысымен

      Ескерту. Күші жойылды - ҚР Үкіметінің 25.01.2023 № 39 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      "Мемлекеттік атаулы әлеуметтік көмек туралы" 2001 жылғы 17 шілдедегі Қазақстан Республикасының Заңы 7-бабының 1-1-тармағына сәйкес Қазақстан Республикасының Үкіметі ҚАУЛЫ ЕТЕДІ:

      1. "Кепілдік берілген әлеуметтік топтама шеңберінде ұсынылатын көмектің түрлері мен көлемдерін айқындау туралы" Қазақстан Республикасы Үкіметінің 2019 жылғы 30 желтоқсандағы № 1032 қаулысына (Қазақстан Республикасының ПҮАЖ-ы, 2020 ж., № 63-64, 468-құжат) мынадай өзгеріс енгізілсін:

      көрсетілген қаулымен бекітілген кепілдік берілген әлеуметтік топтама шеңберінде ұсынылатын көмектің түрлері мен көлемдерінде:

      1-қосымша осы қаулыға қосымшаға сәйкес жаңа редакцияда жазылсын.

      2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *А. Мамин* |

|  |  |
| --- | --- |
|  | Қазақстан Республикасы Үкіметінің 2020 жылғы 16 қыркүйектегі № 589 қаулысына қосымша |
|  | Кепілдік берілген әлеуметтік топтама шеңберінде ұсынылатын көмектің түрлері мен көлемдеріне 1-қосымша |

**Бір жастан алты жасқа дейінгі балалары бар аз қамтылған отбасыларға берілетін кепілдік берілген әлеуметтік топтаманың түрлері мен көлемдері**

|  |  |  |
| --- | --- | --- |
| **Санаты** | **Түрі** | **Көлемі** |
| **1** | **2** | **3** |
| 1. Азық-түлік жиынтығы | | |
| Бір жастан үш жасқа дейінгі балалар | гипоаллергенді жеміс езбесі және (немесе) көкөніс езбесі (зауыттық қаптамада 50-ден 100 грамға дейінгі көлемде, алты айдан үш жасқа дейінгі балаларға пайдалануға рұқсат етілген) | кемінде  1200 грамм |
| балаларға арналған гипоаллергенді балалар ботқасы (зауыттық қаптамада, алты айдан үш жасқа дейінгі балаларға пайдалануға рұқсат етілген) | кемінде  320 грамм |
| өлшеп оралған жүгері жармасы, зауыттық қаптамада | кемінде  400 грамм |
| өлшеп оралған сұлы үлпегі, зауыттық қаптамада | кемінде  800 грамм |
| балаларға арналған балалар печеньесі (бір жастан үш жасқа дейінгі балаларға пайдалануға рұқсат етілген, зауыттық қаптамада) | кемінде  180 грамм |
| пастерленген немесе ультрапастерленген майлылығы 2,5 %, зауыттық қаптамадағы сүт | кемінде  2 литр |
| Үш жастан алты жасқа дейінгі балалар | пастерленген немесе ультра пастерленген, зауыттық қаптамадағы, майлылығы 2,5 % сүт | кемінде  2 литр |
| бидайдың қатты сорттарынан жасалған макарондар, зауыттық қаптамада | кемінде  800 грамм |
| өлшеп оралған сұлы үлпегі, зауыттық қаптамада | кемінде  800 грамм |
| күнбағыс майы, зауыттық қаптамада | кемінде  0,8 литр |
| классикалық гематоген | кемінде  240 грамм |
| құрамында тұтас дақылдары бар, таңғы асқа арналған сүтті жастықшалар, зауыттық қаптамада | кемінде  250 грамм |
| балаларға арналған зауыттық қаптамадағы печенье | кемінде  400 грамм |
| өлшеп оралған арпа жармасы, зауыттық қаптамада | кемінде  800 грамм |
| өлшеп оралған қарақұмық немесе күріш жармасы, зауыттық қаптамада | кемінде 1,6 кг |
| өлшеп оралған уатылған бұршақ, зауыттық қаптамада | кемінде  800 грамм |
| өлшеп оралған ұнтақ жармасы, зауыттық қаптамада | кемінде  700 грамм |
| табиғи бал, зауыттық қаптамада | кемінде  200 грамм |
| 2. Тұрмыстық химия тауарларының жиынтығы | | |
| Бір жастан алты жасқа дейінгі балалар | балалар тіс пастасы | кемінде  50 миллилитр |
| балалар тіс щеткасы | кемінде  1 бірлік |
| балаларға арналған гипоаллергенді сабын | кемінде  180 грамм |
| балалар сусабыны | кемінде  200 миллилитр |
| балалар кремі | кемінде  45 миллилитр |
| кірсабын | кемінде  200 грамм |
| балалар кіржуғыш ұнтағы | кемінде  800 грамм |

      Ескертпе:

      1) азық-түлік жиынтығы "Тамақ өнімдерінің қауіпсіздігі туралы" 2007 жылғы 21 шілдедегі Қазақстан Республикасының Заңында белгіленген тамақ өнімдерін сақтау және тасымалдау кезінде олардың қауіпсіздігіне қойылатын талаптарға сай болуға тиіс;

      2) тұрмыстық химия тауарларының жиынтығы оларды сақтау және тасымалдау кезінде Қазақстан Республикасы Үкіметінің 2008 жылғы 4 наурыздағы № 217 қаулысымен бекітілген "Синтетикалық жуғыш құралдар мен тұрмыстық химия тауарларының қауіпсіздігіне қойылатын талаптар" техникалық регламентінің қауіпсіздік пен сапа талаптарына сай болуға тиіс.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК